Veikko Salmi (kansanedustaja)

Kaarlo Veikko Salmi (3. toukokuuta 1918 Ilmajoki – 6. toukokuuta 1989 Seinäjoki) oli suomalainen poliitikko. Salmi toimi SKDL:n kansanedustajana vuosina 1970–1975 edustaen Vaasan läänin vaalipiiriä. Kunnallispolitiikassa Salmi toimi Varkauden ja Seinäjoen kauppalanvaltuustojen, Seinäjoen kaupunginvaltuuston sekä Seinäjoen kauppalanhallituksen jäsenenä.
Salmi toimi presidentin valitsijamiehenä vuosina 1962 ja 1968. Hänen koulutuksensa oli kansakoulu. Politiikan ulkopuolella Salmi toimi saha- ja metsätöissä Seinäjoella 1934–1938, sahatöissä Seinäjoella 1945–1946, kaivosporarina Outokummussa 1946–1947 sekä vanerisorvaajana Varkaudessa ja rakennustyömiehenä eri paikkakunnilla, viimeksi Seinäjoen kaupungilla 1962–1970. Salmen vanhemmat olivat suutari Kaarlo Salmi ja Josefina Haanpää.
Salmen puoliso vuosina 1938–1948 oli Alli Harju ja vuodesta 1949 Ellen Vilhelmiina Piiri.

Lähteet 

Kansanedustajat
SKDL:ssä vaikuttaneet henkilöt
Varkauden kaupunginvaltuutetut
Seinäjoen kaupunginvaltuutetut
Vaasan vaalipiiri
Vuonna 1918 syntyneet
Vuonna 1989 kuolleet